3. ลักษณะการประกอบธุรกิจ

2.  

3.  1.  วิสัยทัศน์และพันธกิจ

วิสัยทัศน์ : เป็นผู้นำในธุรกิจเคมีภัณฑ์เพื่อสร้างสรรค์คุณภาพชีวิต

พันธกิจ :

-   ส่งมอบผลตอบแทนที่เป็นธรรมและยั่งยืนให้แก่ผู้ถือหุ้นด้วยการบริหารผลประกอบการที่เป็นเลิศอย่างน่าเชื่อถือ

-   ผสานความรับผิดชอบต่อสังคมและความใส่ใจสิ่งแวดล้อมในการดำเนินธุรกิจ สู่การพัฒนาที่ยั่งยืน

-   เป็นทางเลือกที่ดีที่สุดแก่คู่ค้า ด้วยสินค้าและบริการเชิงนวัตกรรม

-   สร้างองค์กรแห่งการเรียนรู้ด้วยบรรยากาศการทำงานที่เป็นสุข
    ควบคู่กับการพัฒนาบุคลากรให้ทุ่มเทและผูกพันต่อองค์กรเพื่อความเป็นเลิศอย่างมืออาชีพ

    1.  ประวัติความเป็นมา

บริษัท พีทีที โกลบอล เคมิคอล จำกัด (มหาชน) (PTTGC) เกิดจากการควบบริษัทระหว่าง บริษัท
ปตท. เคมิคอลจำกัด (มหาชน) (PTTCH) และ บริษัท ปตท. อะโรเมติกส์และการกลั่น จำกัด
(มหาชน) (PTTAR) โดยได้จดทะเบียนจัดตั้งบริษัทขึ้นเมื่อวันที่ 19 ตุลาคม 2554
เพื่อก้าวขึ้นเป็นแกนนำของธุรกิจเคมีภัณฑ์ (Chemical Flagship) ของกลุ่ม ปตท. ปัจจุบัน
บริษัทฯ มีทุนจดทะเบียนจำนวน 45,129,302,690 บาท โดยแบ่งเป็นหุ้นสามัญจำนวนทั้งสิ้น
4,512,930,269 หุ้น มูลค่าตราไว้หุ้นละ 10 บาท และมีทุนชำระแล้วเป็นจำนวน
45,061,129,360 บาท

บริษัทฯ จัดแบ่งธุรกิจหลักเป็น 7 กลุ่ม ประกอบด้วย กลุ่มผลิตภัณฑ์ปิโตรเลียมและสาธารณูปการ
กลุ่มผลิตภัณฑ์ อะโรเมติกส์ กลุ่มผลิตภัณฑ์โอเลฟินส์ กลุ่มธุรกิจผลิตภัณฑ์โพลิเมอร์
กลุ่มธุรกิจผลิตภัณฑ์เอทิลีนออกไซด์ กลุ่มธุรกิจผลิตภัณฑ์เคมีเพื่อสิ่งแวดล้อม
และกลุ่มธุรกิจเคมีภัณฑ์ชนิดพิเศษ นอกจากนี้ ยังมีธุรกิจการให้บริการและอื่นๆ
จึงนับเป็นบริษัทที่ดำเนินธุรกิจปิโตรเคมีและการกลั่นครบวงจรที่มีขนาดใหญ่ที่สุดในประเทศไทย
และเป็นบริษัทชั้นนำในระดับภูมิภาคเอเชียแปซิฟิกทั้งขนาดและความหลากหลายของผลิตภัณฑ์

2.  เหตุการณ์ที่สำคัญ ปี 2554

2.  
3.  

ความก้าวหน้าและการดำเนินงานที่สำคัญ

24 กุมภาพันธ์ 2554: คณะกรรมการบริษัท ปตท. จำกัด (มหาชน) (PTT) บริษัท ปตท. เคมิคอล
จำกัด(มหาชน) (PTTCH) และบริษัท ปตท. อะโรเมติกส์และการกลั่น จำกัด (มหาชน) (PTTAR)
มีมติเห็นชอบแผนการควบบริษัท ระหว่าง PTTCH และ PTTAR เพื่อนำเสนอต่อที่ประชุมผู้ถือหุ้นของ
PTTCH และ PTTAR ให้มีมติให้ควบบริษัทตามวิธีการแห่ง พ.ร.บ. บริษัทมหาชนจำกัด พ.ศ. 2535

21 เมษายน 2554: ที่ประชุมผู้ถือหุ้นPTTCH และที่ประชุมผู้ถือหุ้น PTTAR มีมติอนุมัติการควบบริษัท

18 ตุลาคม 2554: การประชุมผู้ถือหุ้นร่วมระหว่าง PTTCH และ PTTAR

19 ตุลาคม 2554: จดทะเบียนจัดตั้งบริษัท พีทีที โกลบอล เคมิคอล จำกัด (มหาชน) กับ
กระทรวงพาณิชย์

และจัดให้มีพิธีส่งมอบกิจการ

21 ตุลาคม 2554: หุ้นสามัญของบริษัท พีทีที โกลบอล เคมิคอล จำกัด (มหาชน)
เข้าซื้อ-ขายในตลาดหลักทรัพย์แห่งประเทศไทย ด้วยชื่อย่อหลักทรัพย์ PTTGC
ในหมวดธุรกิจปิโตรเคมีและเคมีภัณฑ์

1.  การประกอบธุรกิจ

    1.  ภาพรวมการประกอบธุรกิจของบริษัทและบริษัทย่อย

บริษัทฯ เป็นผู้ดำเนินธุรกิจปิโตรเคมีและเคมีภัณฑ์ครบวงจรครอบคลุมทั้งอุตสาหกรรมปิโตรเลียม
อุตสาหกรรมปิโตรเคมีขั้นต้นทั้งสายโอเลฟินส์และสายอะโรเมติกส์
โดยมีกำลังการกลั่นน้ำมันดิบและคอนเดนเสทรวม 280,000 บาร์เรลต่อวัน
และกำลังการผลิตผลิตภัณฑ์ปิโตรเคมีรวม 8.2 ล้านตันต่อปี ทั้งนี้บริษัทฯ
มีนโยบายการดำเนินธุรกิจที่มุ่งเน้นการเติบโตอย่างมั่นคงและต่อเนื่อง
ด้วยการเพิ่มศักยภาพในการแข่งขัน
และการสร้างมูลค่าเพิ่มในธุรกิจและผลิตภัณฑ์ให้มีความครบถ้วนและหลากหลายยิ่งขึ้น ปัจจุบันบริษัทฯ
มีการขยายกำลังผลิตในธุรกิจเดิมและมีการขยายตัวไปสู่ธุรกิจต่อเนื่องและธุรกิจที่เกี่ยวข้องต่างๆ
ทั้งในและต่างประเทศ
รวมทั้งมุ่งเน้นการเพิ่มศักยภาพในการพัฒนาธุรกิจสู่นวัตกรรมใหม่เพื่อสนับสนุนให้การดำเนินธุรกิจสามารถเติบโตได้อย่างต่อเนื่อง
ทั้งนี้สามารถแบ่งกลุ่มธุรกิจของบริษัทฯ ได้เป็น 7 กลุ่มธุรกิจหลัก ดังแสดงในภาพที่ 1

[]

* โครงการที่อยู่ระหว่างดำเนินการ

ภาพที่ 1 ธุรกิจหลักทั้งเจ็ดกลุ่ม พร้อมรายการผลิตภัณฑ์และบริการของบริษัทฯ

หมายเหตุ:

(1) ดำเนินการโดย PTTGC มีกำลังการกลั่นน้ำมันดิบ 145,000 บาร์เรลต่อวัน

(2) ดำเนินการโดย PTTGC มีกำลังการผลิตอะโรเมติกส์รวม 2,259,000 ตันต่อปี
    และมีกำลังการกลั่นคอนเดนเสทรวม 135,000 บาร์เรลต่อวัน

(3) ดำเนินการโดย PTTGC มีกำลังการผลิต1,863,000 ตันต่อปี และ ดำเนินการโดย PTTPE
    มีกำลังการผลิต 1,025,000 ตันต่อปี

(4) ดำเนินการโดย PTTGC มีกำลังการผลิต 300,000 ตันต่อปี และ ดำเนินการโดย BPE
    มีกำลังการผลิต 500,000 ตันต่อปี

(5) ดำเนินการโดย PTTPE มีกำลังการผลิต 300,000 ตันต่อปี

(6) ดำเนินการโดย PTTPE มีกำลังการผลิต 400,000 ตันต่อปี

(7) ดำเนินการโดย TSCL มีกำลังการผลิต 90,000 ตันต่อปี

(8) ดำเนินการโดย TOCGC มีกำลังการผลิต 300,000 ตันต่อปี
    และโครงการส่วนขยายที่อยู่ระหว่างการดำเนินการมีกำลังการผลิต 95,000 ตันต่อปี

(9) ดำเนินการโดย EA มีกำลังการผลิต 50,000 ตันต่อปี

(10) ดำเนินการโดย TEX มีกำลังการผลิต 50,000 ตันต่อปี

(11) ดำเนินการโดย TOL มีกำลังการผลิต 331,000 ตันต่อปี

(12) ดำเนินการโดย EMERY มีกำลังการผลิตโอลีโอเคมีพื้นฐานและโอลีโอเคมีชนิดพิเศษ
     962,000 ตันต่อปี (รวม MPR ซึ่งเป็นโครงการที่อยู่ระหว่างก่อสร้าง)

(13) ดำเนินการโดย Bio Spectrum

(14) ดำเนินการโดย NatureWorks LLC ซึ่งบริษัท PTTGC International (USA)
     อยู่ระหว่างการดำเนินการเข้าซื้อหุ้นในสัดส่วน 50% มีกำลังการผลิต Polylactic Acid
     (PLA) ประมาณ 140,000 ตันต่อปี

(15) ดำเนินการโดย Phenol มีกำลังการผลิตสารฟีนอล 200,000 ตันต่อปี
     และกำลังการผลิตสาร BisPhenol-A (BPA) 150,000 ตันต่อปี

(16) ดำเนินการโดย Perstorp Holding France SAS ซึ่งบริษัท PTTGC International
     (Netherlands) B.V.อยู่ระหว่างการดำเนินการเข้าซื้อหุ้นในสัดส่วน 51% มีกำลังการผลิต
     Toluene Di-Isocyanates (TDI) 125,000 ตันต่อปี

(17) ดำเนินการโดย TTT

(18) ดำเนินการโดย PTTUT

(19) ดำเนินการโดย NPC S&E

(20) ดำเนินการโดย PTTME และ PTTES

(21) ดำเนินการโดย EFT

(22) ดำเนินการโดย VNT มีกำลังการผลิตพลาสติกพีวีซี 280,000 ตันต่อปี

(23) ดำเนินการโดย Bio Creation

(24) ดำเนินการโดย Myriant Corporation

(25) ดำเนินการโดย PTTICT

(26) ดำเนินการโดย Business Service Alliance

ทั้งนี้สามารถสรุปภาพรวมของแต่ละกลุ่มธุรกิจได้ ดังนี้

  1 กลุ่มผลิตภัณฑ์ปิโตรเลียมและสาธารณูปการ (Group Performance Center - Refinery
  and Shared Facilities)

บริษัทฯ เป็นหนึ่งในผู้กลั่นน้ำมันและจำหน่ายผลิตภัณฑ์ปิโตรเลียมสำเร็จรูปชั้นนำของประเทศ
โดยเป็นเจ้าของและผู้ดำเนินการโรงกลั่นน้ำมันแบบ Complex ที่ทันสมัย
กล่าวคือโรงกลั่นของบริษัทฯ มีหน่วย Hydrocracker และ Visbreaker
ซึ่งสามารถเปลี่ยนน้ำมันเตาเป็นน้ำมันสำเร็จรูปกึ่งหนักกึ่งเบาซึ่งมีมูลค่าสูงกว่า
นอกจากนี้โรงกลั่นของบริษัทฯ ยังถูกออกแบบมาให้มีการใช้พลังงานอย่างมีประสิทธิภาพ และบริษัทฯ
ยังได้ปรับปรุงกระบวนการผลิตอย่างต่อเนื่อง เพื่อให้มั่นใจว่าโรงกลั่นของบริษัทฯ มีความยืดหยุ่น
และสามารถผลิตผลิตภัณฑ์ในสัดส่วนที่สอดคล้องกับความต้องการของลูกค้า
ในสภาวะตลาดที่มีความผันผวน ทั้งนี้โรงกลั่นของบริษัทฯ มีกำลังการกลั่นน้ำมันดิบ 145,000
บาร์เรลต่อวัน และสามารถผลิตผลิตภัณฑ์ปิโตรเลียมคุณภาพสูงได้หลายประเภท ซึ่งได้แก่

-   น้ำมันสำเร็จรูปชนิดเบา ประกอบด้วย ก๊าซปิโตรเลียมเหลว (“LPG”), แนฟทาชนิดเบา
    ซึ่งสามารถนำไปเพิ่มมูลค่า โดยใช้เป็นวัตถุดิบสำหรับโรงงานโอเลฟินส์ และรีฟอร์เมท
    ซึ่งสามารถนำไปเพิ่มมูลค่า โดยผลิตเป็นผลิตภัณฑ์อะโรเมติกส์ที่โรงงานอะโรเมติกส์ของบริษัทฯ

-   น้ำมันสำเร็จรูปกึ่งหนักกึ่งเบา ประกอบด้วย น้ำมันอากาศยาน และน้ำมันดีเซล

-   น้ำมันสำเร็จรูปชนิดหนัก ประกอบด้วย น้ำมันเตา

กลุ่มบริษัทฯ
ยังให้ความสำคัญกับธุรกิจและกิจกรรมที่สนับสนุนให้การดำเนินธุรกิจปิโตรเคมีมีความมั่นคงและครบวงจรยิ่งขึ้น
โดยกลุ่มบริษัทฯมีท่าเทียบเรือและคลังผลิตภัณฑ์ปิโตรเคมีเพื่อใช้เป็นระบบสนับสนุนให้เกิดความมั่นคงในการผลิต
เช่น ในกรณีที่ระบบการผลิตไม่สามารถผลิตได้หรือปิดโรงงานเพื่อการซ่อมบำรุง
และเป็นช่องทางในการจัดเก็บสินค้า นำเข้าและส่งออกผลิตภัณฑ์ปิโตรเคมี
รวมถึงให้บริการแก่กลุ่มโรงงานปิโตรเคมีขั้นต่อเนื่อง

  2 กลุ่มผลิตภัณฑ์อะโรเมติกส์ (Group Performance Center - Aromatics)

บริษัทฯ เป็นผู้ผลิตและจำหน่ายผลิตภัณฑ์อะโรเมติกส์ โดยมีหน่วยผลิตอะโรเมติกส์ 2 หน่วย ได้แก่
โรงงาน อะโรเมติกส์ หน่วยที่ 1 ตั้งอยู่ที่นิคมอุตสาหกรรมมาบตาพุด จังหวัดระยอง
และโรงงานอะโรเมติกส์ หน่วยที่ 2 ตั้งอยู่ที่นิคมอุตสาหกรรมอาร์ ไอ แอล จังหวัดระยอง
ซึ่งมีกำลังการกลั่นคอนเดนเสทรวม 135,000 บาร์เรลต่อวัน
และกำลังการผลิตผลิตภัณฑ์อะโรเมติกส์ ได้แก่ พาราไซลีน, เบนซีน, ไซโคลเฮกเซน,
ออร์โธไซลีน, มิกซ์ไซลีนส์, โทลูอีน รวมทั้งสิ้น 2,259,000 ตันต่อปี
รายละเอียดดังแสดงในตารางต่อไปนี้

+----------------+-----------------+-----------------+----------------+
| ผลิตภัณฑ์         | กำลังการผลิต      |                 |                |
|                | (ตัน/ปี)          |                 |                |
| อะโรเมติกส์      |                 |                 |                |
+----------------+-----------------+-----------------+----------------+
|                | อะโรเมติกส์ หน่วยที่ | อะโรเมติกส์ หน่วยที่ | รวม            |
|                | 1               | 2               |                |
+----------------+-----------------+-----------------+----------------+
| พาราไซลีน       | 540,000         | 655,000         | 1,195,000      |
+----------------+-----------------+-----------------+----------------+
| เบนซีน          | 307,000         | 355,000         | 662,000        |
+----------------+-----------------+-----------------+----------------+
| ไซโคลเฮกเซน    | 200,000         | -               | 200,000        |
+----------------+-----------------+-----------------+----------------+
| ออร์โธไซลีน      | 66,000          | -               | 66,000         |
+----------------+-----------------+-----------------+----------------+
| มิกซ์ไซลีนส์       | 76,000          | -               | 76,000         |
+----------------+-----------------+-----------------+----------------+
| โทลูอีน          | -               | 60,000          | 60,000         |
+----------------+-----------------+-----------------+----------------+
| รวม            | 1,189,000       | 1,070,000       | 2,259,000      |
+----------------+-----------------+-----------------+----------------+

  3 กลุ่มผลิตภัณฑ์โอเลฟินส์ (Group Performance Center - Olefins)

กลุ่มบริษัทฯ เป็นผู้ผลิตและจำหน่ายผลิตภัณฑ์เอทิลีนและโพรพิลีน ซึ่งรวมเรียกว่า “โอเลฟินส์”
โดยจำหน่ายให้แก่กลุ่มโรงงานปิโตรเคมีขั้นต่อเนื่องในเขตนิคมอุตสาหกรรม
อีกทั้งยังส่งให้กับโรงงานผลิตเม็ดพลาสติกโพลีเอทิลีนความหนาแน่นสูง (HDPE)
โรงงานผลิตเม็ดพลาสติกโพลีเอทิลีนความหนาแน่นต่ำ (LDPE)
และโรงงานผลิตเม็ดพลาสติกโพลีเอทิลีนความหนาแน่นต่ำเชิงเส้น (LLDPE) ของกลุ่มบริษัทฯ
เองและโรงงานผลิตเอทิลีนออกไซด์/เอทิลีนไกลคอล (EO/EG) ของบริษัท ทีโอซี ไกลคอล จำกัด
(TOCGC) ซึ่งบริษัทฯ ถือหุ้นอยู่ 100% ณ สิ้นปี 2554 บริษัทฯ มีกำลังการผลิตติดตั้ง (Nameplate
Capacity) ของ โอเลฟินส์รวม 2,888,000 ตันต่อปี ประกอบด้วยเอทิลีน 2,376,000 ตันต่อปี
และโพรพิลีน 512,000 ตันต่อปี ดังนี้

  -------------------------- ----------- ------------ ----------- ------------
  โรงงาน                     วัตถุดิบ       กำลังการผลิต               
                                         (ตัน/ปี)                   

                                         เอทิลีน        โพรพิลีน      รวม

  1. โรงโอเลฟินส์ ไอ-หนึ่ง       ก๊าซ         461,000      127,000     588,000

  2. โรงโอเลฟินส์ ไอ-สี่หนึ่ง      ก๊าซ/แนฟทา   515,000      310,000     825,000

  3. โรงโอเลฟินส์ ไอ-สี่สอง      ก๊าซ         400,000      50,000      450,000

  4. โรงผลิตโอเลฟินส์ของ PTTPE  ก๊าซ         1,000,000    25,000      1,025,000

  รวม                                    2,376,000    512,000     2,888,000
  -------------------------- ----------- ------------ ----------- ------------

ทั้งนี้การที่กลุ่มบริษัทฯ มีโรงงานโอเลฟินส์ที่ใช้ทั้งก๊าซธรรมชาติและแนฟทาเป็นวัตถุดิบนั้น
ทำให้สามารถปรับการใช้วัตถุดิบในการผลิตให้เกิดประโยชน์สูงสุดแก่กลุ่มบริษัทฯ ได้
นอกจากนี้กลุ่มบริษัทฯ ยังเป็นผู้ผลิตและจำหน่ายผลิตภัณฑ์พลอยได้ที่ได้จากการผลิตโอเลฟินส์ ได้แก่
มิกซ์ซี 4, ไพโรไลซิสก๊าซโซลีน, เทลก๊าซ, แครกเกอร์บอททอม และไฮโดรเจน โดยกลุ่มบริษัทฯ
ขายผลิตภัณฑ์พลอยได้ส่วนใหญ่ให้แก่ลูกค้าในประเทศ

กลุ่มบริษัทฯ
ยังให้ความสำคัญกับธุรกิจและกิจกรรมที่สนับสนุนให้การดำเนินธุรกิจปิโตรเคมีมีความมั่นคงและครบวงจรยิ่งขึ้น
โดยมีการผลิตและจำหน่ายสาธารณูปการที่สำคัญอันได้แก่ ไฟฟ้า ไอน้ำ
และน้ำใช้ในอุตสาหกรรมซึ่งประกอบด้วย น้ำอุตสาหกรรม (Treated Water) น้ำประปา
(Potable Water) และน้ำบริสุทธิ์ (Demineralized Water)
เพื่อใช้ภายในโรงโอเลฟินส์ของกลุ่มบริษัทฯ
และจำหน่ายแก่กลุ่มโรงงานปิโตรเคมีขั้นต่อเนื่องในเขตสัมปทานที่ได้รับอนุญาต
และบริษัทอื่นในเขตนิคมอุตสาหกรรมมาบตาพุด โดย ณ สิ้นปี 2554 กลุ่มบริษัทฯ
มีกำลังการผลิตไฟฟ้า 210 เมกะวัตต์ ไอน้ำ 620 ตันต่อชั่วโมง น้ำใช้ในอุตสาหกรรม 2,080
ลูกบาศก์เมตรต่อชั่วโมง และ Sea Water Reverse Osmosis (SWRO) 1,000
ลูกบาศก์เมตรต่อชั่วโมง

  4 กลุ่มธุรกิจผลิตภัณฑ์โพลิเมอร์ (Polymers Business Unit)

ธุรกิจผลิตภัณฑ์โพลิเมอร์มีความสำคัญในการเป็นผลิตภัณฑ์ขั้นต่อเนื่องหลักของโอเลฟินส์
ซึ่งมีความสัมพันธ์กับความเป็นอยู่และการใช้งานในชีวิตประจำวัน
เนื่องจากผลิตภัณฑ์โพลิเมอร์จะถูกนำไปใช้แปรรูปเป็นสินค้าอุปโภคบริโภคทั่วไป
สินค้าจำเป็นทั้งในภาคอุตสาหกรรมและเกษตรกรรม
ตลอดจนสินค้าที่เพิ่มความสะดวกสบายตามวิถีชีวิตของผู้บริโภคสมัยใหม่ กลุ่มบริษัทฯ
จึงมุ่งเน้นให้ความสำคัญในการดำเนินธุรกิจในกลุ่มนี้

บริษัทฯ ผลิตเม็ดพลาสติกโพลีเอทิลีนความหนาแน่นสูง หรือ HDPE ด้วยกำลังการผลิต 250,000
ตันต่อปี และมีกำลังผลิตภายใต้บริษัทย่อย คือ บริษัท บางกอกโพลีเอททิลีน จำกัด (มหาชน)
(“BPE”) (ถือหุ้นโดยบริษัทฯ 100%) 250,000 ตันต่อปีรวมกำลังการผลิต HDPE ทั้งหมด
500,000 ตันต่อปี ซึ่งทั้งหมดจำหน่ายภายใต้เครื่องหมายการค้า “Innoplus” นอกจากนี้ BPE
และบริษัทฯ ได้ดำเนินโครงการขยายกำลังการผลิต HDPE เพิ่มขึ้นอีก 250,000 ตันต่อปีและ
50,000 ตันต่อปีตามลำดับ โดยโครงการทั้ง 2
เริ่มดำเนินการผลิตเชิงพาณิชย์ในเดือนมกราคมและกุมภาพันธ์ 2554 ตามลำดับ ทำให้บริษัทฯ
มีกำลังการผลิต HDPE รวมทั้งสิ้น 800,000 ตันต่อปี

โรงงานทั้งสองแห่งนี้ใช้เทคโนโลยีการผลิตจาก Mitsui Chemical Inc. ประเทศญี่ปุ่น
สามารถผลิต HDPE ได้หลายประเภท โดยใช้สำหรับงานเป่าฟิล์ม งานเป่าแบบ งานท่อ งานฉีดแบบ
และงานเส้นใย โดยสามารถปรับคุณสมบัติและลักษณะงานตามความต้องการของลูกค้า อาทิ
ถุงบรรจุสินค้า ขวดน้ำดื่ม ขวดนม แกลลอนน้ำมันหล่อลื่น ของใช้ในบ้าน ของเล่น
ตลอดจนผลิตภัณฑ์ทางการก่อสร้างและอุตสาหกรรมการเกษตร เช่น เชือก อวน ตาข่าย ลัง
แท่นรองสินค้า ท่อน้ำและท่อร้อยสายไฟ เป็นต้น ทั้งนี้กลุ่มบริษัทฯ จำหน่าย HDPE
ให้แก่กลุ่มโรงงานขึ้นรูปทั้งในและต่างประเทศ ผ่านทางบริษัท พีทีที โพลีเมอร์ มาร์เก็ตติ้ง จำกัด
(“PTTPM”) (เป็นบริษัทร่วมทุนระหว่างบริษัทฯ กับ ปตท. และ IRPC
โดยมีสัดส่วนการถือหุ้นร้อยละ 25 : 50 : 25 ตามลำดับ)
เพื่อเป็นตัวแทนในการดำเนินการด้านการตลาดและการจัดจำหน่ายผลิตภัณฑ์ให้กับกลุ่มบริษัทในเครือช่วยเพิ่มศักยภาพทางการตลาดทั้งในและต่างประเทศ
ให้แก่กลุ่มบริษัทฯ

นอกจากนี้บริษัท พีทีที โพลิเอทิลีน จำกัด (PTTPE) ซึ่งถือหุ้นโดยบริษัทฯ 100%
ได้เริ่มทำการผลิตเชิงพาณิชย์ส่วนของโรงผลิตเม็ดพลาสติกโพลิเอทิลีนความหนาแน่นต่ำเชิงเส้น
(LLDPE) ขนาด 400,000 ตันต่อปีในเดือนมกราคม 2553
และโรงเม็ดพลาสติกโพลิเอทิลีนความหนาแน่นต่ำ (LDPE) ขนาด 300,000
ตันต่อปีได้เริ่มผลิตเชิงพาณิชย์ในเดือนกุมภาพันธ์ 2554 ซึ่งผลิตภัณฑ์ที่ได้จากโรงผลิตทั้ง 2
จะใช้ในการขึ้นรูปเป็นบรรจุภัณฑ์ประเภทต่างๆ นอกจากนี้บริษัท ไทยสไตรีนิคส์ จำกัด ("TSCL")
ซึ่ง PTTPE ถือหุ้น 100% มีผลิตภัณฑ์เม็ดพลาสติกโพลีสไตรีน (PS) กำลังการผลิตรวม 90,000
ตันต่อปี ส่งผลให้กลุ่มธุรกิจผลิตภัณฑ์โพลีเมอร์ของบริษัทฯ มีความหลากหลายมากยิ่งขึ้น

  5 กลุ่มธุรกิจผลิตภัณฑ์เอทิลีนออกไซด์ (EO-Based Performance Business)

เพื่อเพิ่มมูลค่าของผลิตภัณฑ์โอเลฟินส์และตอบสนองความต้องการของกลุ่มอุตสาหกรรม
และผู้บริโภคได้ครอบคลุมยิ่งขึ้น กลุ่มบริษัทฯ
เห็นถึงความจำเป็นในการผลิตผลิตภัณฑ์ที่มีมูลค่าสูงและยังไม่มีการผลิตในประเทศ
ทำให้สามารถทดแทนการนำเข้าจากต่างประเทศ
และเพิ่มศักยภาพในการแข่งขันให้กับอุตสาหกรรมปิโตรเคมีของไทย กลุ่มบริษัทฯ
จึงได้ขยายธุรกิจไปสู่ธุรกิจผลิตภัณฑ์เอทิลีนออกไซด์และผลิตภัณฑ์ขั้นต่อเนื่อง (EO-Based
Performance Products) ซึ่งได้แก่ ผลิตภัณฑ์เอทิลีนออกไซด์/เอทิลีนไกลคอล (EO/EG)
สารเอทานอลเอมีนและสารอีทอกซีเลท เป็นต้น

บริษัท ทีโอซีไกลคอล จำกัด (“TOCGC”) ถือหุ้นโดยบริษัทฯ 100%
ดำเนินการผลิตสารเอทิลีนออกไซด์ (Ethylene Oxide : EO) และผลิตภัณฑ์ต่อเนื่อง
เอทิลีนไกลคอล (Ethylene Glycol : EG) โดยมีผลิตภัณฑ์หลักในรูปของโมโน เอทิลีนไกลคอล
(Mono Ethylene Glycol : MEG) ซึ่งใช้เป็นวัตถุดิบในการผลิตเส้นใยโพลีเอสเตอร์
สำหรับอุตสาหกรรมสิ่งทอ และการผลิตขวดน้ำใส หรือ ขวดเพ็ท (“PET”) TOCGC มีกำลังการผลิต
MEG ปีละ 300,000 ตันต่อปี และได้ขยายกำลังการผลิต MEG อีก 95,000 ตันต่อปี
แต่ต้องชะลอการผลิตออกไปเนื่องจากกรณีมาบตาพุด
โดยศาลได้มีคำสั่งให้ระงับโครงการส่วนขยายนี้ไว้เป็นการชั่วคราว ทั้งนี้บริษัทฯ
ได้จัดทำรายงานการวิเคราะห์ผลกระทบสิ่งแวดล้อมเรียบร้อยเล้ว ซึ่งคาดว่าจะได้รับอนุมัติภายในปี
2555 (โปรดดูรายละเอียดเพิ่มเติมในส่วนที่ 1 – ข้อที่ 2 ปัจจัยความเสี่ยง)
ทั้งนี้วัตถุดิบหลักที่ใช้ในการผลิต MEG คือ เอทิลีน ซึ่งรับมาจากโรงงานของกลุ่มบริษัทฯ ทั้งหมด

บริษัทฯ ยังได้จัดตั้งบริษัทย่อยและบริษัทร่วมทุนเพื่อดำเนินโครงการ EO Derivatives ซึ่งใช้ EO
เป็นวัตถุดิบ ดังนี้

(1) บริษัทไทยอีทอกซีเลท จำกัด (“TEX”) (ถือหุ้นโดยบริษัทฯ 50%) ผลิตสารอีทอกซีเลท
ซึ่งเป็นวัตถุดิบในการผลิตแชมพู น้ำยาล้างจาน น้ำซักล้างต่างๆ
และเป็นโรงงานผู้ผลิตสารอีทอกซีเลทแห่งแรกของประเทศไทย มีกำลังการผลิต 50,000 ตันต่อปี
โดยได้เริ่มดำเนินการผลิตในเชิงพาณิชย์ตั้งแต่เดือนพฤศจิกายน 2549

(2) บริษัท ไทยเอทานอลเอมีน จำกัด (“EA”) (ถือหุ้นโดยบริษัทฯ 100%) ผลิตสาร
Ethanolamines ซึ่งใช้เป็นส่วนผสมในการผลิตครีมนวดผม น้ำยาปรับผ้านุ่ม เครื่องสำอาง
อุตสาหกรรมยา มีกำลังการผลิต 50,000 ตันต่อปี โดยเริ่มทำการผลิตเชิงพาณิชย์ในเดือนกุมภาพันธ์
2554

  6 กลุ่มธุรกิจผลิตภัณฑ์เคมีเพื่อสิ่งแวดล้อม (Green Chemicals Business Unit)

จากการที่ประเทศไทยและภูมิภาคเอเชียตะวันออกเฉียงใต้มีพื้นที่และภูมิอากาศที่เหมาะสมในการปลูกพืชที่ให้น้ำมันประเภทต่างๆ
ที่มีศักยภาพสำหรับใช้แปรรูปจากน้ำมันธรรมชาติเป็นผลิตภัณฑ์ทางเคมี (Oleochemicals)
ได้เป็นอย่างดี
อีกทั้งในปัจจุบันความต้องการใช้พลังงานทดแทนและผลิตภัณฑ์ที่เป็นมิตรกับสิ่งแวดล้อมมีแนวโน้มสูงขึ้น
บริษัทฯ จึงเล็งเห็นโอกาสและความสำคัญในการพัฒนาสายธุรกิจผลิตภัณฑ์เพื่อสิ่งแวดล้อม
ด้วยการดำเนินโครงการผลิตสารเมทิลเอสเทอร์ (Methyl Ester) และสารแฟตตี้แอลกอฮอล์
(Fatty Alcohol) และมีกลีเซอรีนเป็นผลิตภัณฑ์พลอยได้ โดย บริษัท ไทยโอลีโอเคมี จำกัด
(TOL) ซึ่งถือหุ้นโดยบริษัทฯ 100% มีกำลังการผลิต 331,000 ตันต่อปี (Methyl Ester
200,000 ตันต่อปี, Fatty Alcohol 100,000 ตันต่อปี และกลีเซอรีน 31,000 ตันต่อปี)
โดยใช้น้ำมันปาล์มดิบที่จัดหาได้จากในประเทศและในภูมิภาคเป็นวัตถุดิบ
โดยเมทิลเอสเทอร์จะนำไปใช้เป็นน้ำมันดีเซลชีวภาพ หรือไบโอดีเซล (Biodiesel) คุณภาพสูง
ซึ่งจะช่วยลดมลภาวะ หรือผลกระทบต่อสิ่งแวดล้อม และเพิ่มประสิทธิภาพแก่น้ำมันดีเซล
แฟตตี้แอลกอฮอล์นำไปใช้เป็นวัตถุดิบในการผลิตอีทอกซีเลท และกลีเซอรีน (Glycerin)
เป็นผลิตภัณฑ์พลอยได้ สำหรับใช้ในอุตสาหกรรมเคมี ยา และอาหาร

บริษัทฯ ได้ลงทุนในบริษัท ไบโอสเปคตรัม จำกัด ร่วมกับกลุ่มบริษัท Inventa ประเทศสิงคโปร์
ในสัดส่วนร้อยละ 75 และ 25 ตามลำดับ เพื่อผลิตสารแคโรทีนอยด์ (Carotenoid)
ซึ่งเป็นสารสกัดที่ได้จากสารเมทิลเอสเทอร์สำหรับใช้เป็นสีเติมแต่งอาหาร
โดยปัจจุบันอยู่ในระหว่างการพิจารณาทบทวนรายละเอียดในการก่อสร้างหน่วยผลิต

เพื่อเพิ่มศักยภาพและขยายฐานการผลิตและจำหน่ายผลิตภัณฑ์โอลีโอเคมีของบริษัทฯ
ให้ครบวงจรและเปิดตลาดไปสู่ภูมิภาคต่างๆ เช่น เอเชีย ยุโรปและอเมริกา บริษัท ปตท. เคมิคอล
อินเตอร์เนชั่นแนล ไพรเวท จำกัด ซึ่งถือหุ้นโดยบริษัทฯ 100% ได้เข้าซื้อหุ้นของบริษัท เอเมอรี่
โอลีโอ เคมิคอลส์ (Emery Oleochemicals) ในสัดส่วน 50% ในเดือนกรกฎาคม 2551 ทั้งนี้
Emery Oleochemicals มีกำลังการผลิตของผลิตภัณฑ์โอลีโอเคมีรวม 962,000 ตันต่อปี
นอกจากนี้ EMERY ได้ซื้อสินทรัพย์ของโครงการ Multi Purposed Reactor (“MPR”)
จากบริษัท ไทยแฟตตี้แอลกอฮอล์ จำกัด (“TFA”) ซึ่งเป็นบริษัทย่อยของบริษัทฯ โดยโครงการ MPR
มีกำลังการผลิต 14,000 ตันต่อปี และได้เริ่มดำเนินการผลิตแล้วในปี 2554 ที่ผ่านมา   

นอกจากนี้การดำเนินธุรกิจเคมีเพื่อสิ่งแวดล้อมของบริษัทฯ
ยังให้ความสนใจในเรื่องการผลิตผลิตภัณฑ์ที่เป็นมิตรกับสิ่งแวดล้อมมากขึ้น
โดยมีการมุ่งเน้นในเรื่องการวิจัยพัฒนาในเรื่องพลาสติกชีวภาพและเคมีชีวภาพเพิ่มมากขึ้นด้วย
เช่นการที่บริษัทฯ ได้เข้าซื้อหุ้นของบริษัท Myriant Technologies, Inc.
และอยู่ระหว่างการดำเนินการเข้าซื้อหุ้นของบริษัท NatureWorks LLC
ซึ่งเป็นบริษัทชั้นนำทางด้านเทคโนโลยีการผลิตผลิตภัณฑ์ประเภทนี้ผ่านทาง PTTGC International
(USA) Inc. (บริษัท ปตท. เคมิคอล อินเตอร์เนชั่นแนล ไพรเวท จำกัด (“CH Inter”) ถือหุ้น
100%) ในสัดส่วน 46.4% และ 50% ตามลำดับ

7 กลุ่มธุรกิจเคมีภัณฑ์ชนิดพิเศษ (High Volume Specialties Business Unit)

นอกจากนี้บริษัทฯ ยังมีผลิตภัณฑ์อื่นที่อยู่นอกเหนือจากกลุ่มธุรกิจผลิตภัณฑ์ทั้ง 6 ที่กล่าวมาข้างต้น
ซึ่งจะเป็นเคมีภัณฑ์ชนิดพิเศษ โดยบริษัทฯ ได้จัดตั้งหน่วยธุรกิจใหม่ขึ้นมาภายใต้ชื่อ High Volume
Specialties (HVS) เพื่อเข้ามาดูแลและดำเนินธุรกิจของผลิตภัณฑ์ประเภทนี้

โดยที่ผ่านมาบริษัทฯ ได้ทำการลงทุนเพื่อสร้างการเจริญเติบโตของธุรกิจในส่วนนี้ไปบ้างแล้ว
ยกตัวอย่างเช่น การร่วมทุนกับบริษัทภายในกลุ่ม ปตท. ภายใต้ชื่อบริษัท พีทีที ฟีนอล จำกัด (PPCL)
เพื่อดำเนินโครงการผลิตผลิตภัณฑ์ฟีนอลกำลังการผลิต 200,000 ตันต่อปี
โดยได้เริ่มผลิตในเชิงพาณิชย์ได้ตั้งแต่เดือนมีนาคม 2552 และผลิตภัณฑ์ต่อเนื่อง คือ
Bis-Phenol-A (BPA) ขนาด 150,000 ตันต่อปี ที่สามารถเดินเครื่องได้ในไตรมาสที่ 2 ของปี
2554 และได้ลงนามในสัญญาซื้อหุ้นสามัญของบริษัท Perstorp Holding France SAS ผ่านทาง
PTTGC International (Netherlands) B.V. (บริษัท ปตท. เคมิคอล อินเตอร์เนชั่นแนล
ไพรเวท จำกัด (“CH Inter”) ถือหุ้น 100%) ในสัดส่วน 51%
(โดยอยู่ระหว่างการดำเนินการเข้าซื้อหุ้น) มีกำลังการผลิต Toluene Di-Isocyanates (TDI)
125,000 ตันต่อปี ซึ่งเป็นผลิตภัณฑ์ที่จะนำไปใช้เป็นวัตถุดิบในการผลิตผลิตภัณฑ์ Polyurethane
(PU) โดยจะนำไปใช้มากในภาคอุตสาหกรรมรถยนต์ ทั้งนี้ ในอนาคตบริษัทฯ
มีแผนที่จะลงทุนก่อสร้างโรงผลิตผลิตภัณฑ์แห่งใหม่หรือเข้าไปซื้อกิจการในธุรกิจเคมีภัณฑ์ชนิดพิเศษต่างๆ
อย่างต่อเนื่องและครบวงจร เพื่อที่จะขยายการเจริญเติบโตของธุรกิจให้แข็งแกร่งมากยิ่งขึ้นอีกด้วย

8 ธุรกิจการให้บริการและอื่น ๆ (Service & Others)

กลุ่มบริษัทฯ
ให้ความสำคัญกับธุรกิจและกิจกรรมที่สนับสนุนให้การดำเนินธุรกิจมีความมั่นคงและครบวงจรยิ่งขึ้น
โดยมีบริการด้านต่างๆ สำหรับกลุ่มบริษัทฯ และลูกค้าในกลุ่มอุตสาหกรรมปิโตรเคมีขั้นต่อเนื่อง ดังนี้

-   ธุรกิจการให้บริการเก็บและขนถ่ายเคมีภัณฑ์ บริษัทฯ
    มีบริษัทย่อยที่ให้บริการเก็บและขนถ่ายเคมีภัณฑ์ ได้แก่ บริษัท ไทยแท้งค์เทอร์มินัล จำกัด
    (“TTT”) ที่ให้บริการท่าเทียบเรือขนถ่ายและคลังเก็บเคมีภัณฑ์เหลว
    อันเป็นโครงสร้างพื้นฐานของอุตสาหกรรมปิโตรเคมีแก่ลูกค้าอุตสาหกรรมทั่วไปในนิคมอุตสาหกรรมมาบตาพุด
    โดยได้รับสัมปทานในการให้บริการแก่โรงงานอุตสาหกรรมที่อยู่ในเขตนิคมอุตสาหกรรมมาบตาพุดด้วย

- ธุรกิจการผลิตและจำหน่ายไฟฟ้าและไอน้ำ บริษัทฯ ได้ร่วมทุนกับบริษัทในกลุ่ม ปตท. จัดตั้ง บริษัท
พีทีที ยูทิลิตี้ จำกัด (“PTTUT”) เพื่อผลิตและจำหน่ายไฟฟ้า ไอน้ำ และน้ำอุตสาหกรรม
ให้กับกลุ่มบริษัทฯ และโรงงานอุตสาหกรรมข้างเคียง

- ธุรกิจให้บริการบำรุงรักษาโรงงาน และบริการอื่น ๆ บริษัทฯ มีบริษัทย่อย คือ บริษัท พีทีที
เมนเทนแนนซ์ แอนด์ เอนจิเนียริง จำกัด (“PTTME”) โดยบริษัทฯ ถือหุ้นร้อยละ 60
เพื่อดําเนินธุรกิจบริการงานบำรุงรักษา งานออกแบบและวิศวกรรม งานก่อสร้าง งานเดินท่อ
งานจัดหา
งานวัสดุและงานบริหารงานผลิตให้กับบริษัทในกลุ่มปิโตรเลียมและปิโตรเคมีภายในนิคมอุตสาหกรรมมาบตาพุด
และกลุ่มอุตสาหกรรมอื่นๆ ทั้งในประเทศไทยและภูมิภาคเอเชีย นอกจากนี้ บริษัทฯ
ยังได้ร่วมกับบริษัทในกลุ่ม ปตท. ลงทุนในบริษัท พีทีที เอนเนอร์ยี่ โซลูชั่นส์ จำกัด (PTTES)
เพื่อให้บริการด้านที่ปรึกษาทางเทคนิควิศวกรรมในกลุ่ม ปตท. บริษัทฯ
ยังให้บริการด้านความปลอดภัย อาชีวอนามัยและสิ่งแวดล้อมอย่างครบวงจร เช่น
บริการฝึกอบรมด้านความปลอดภัย อาชีวอนามัยและสิ่งแวดล้อมทุกประเภท
และบริการออกแบบและวางระบบป้องกันอัคคีภัย นอกจากนั้น บริษัทฯ
ยังมีบริษัทย่อยซึ่งเป็นที่ปรึกษาทางด้านการจัดทำระบบมาตรฐานการจัดการระบบคุณภาพ
ระบบความปลอดภัย อาชีวอนามัยและสิ่งแวดล้อมตามมาตรฐานสากลอีกรายหนึ่งคือ บริษัท เอ็นพีซี
เซ็ฟตี้ แอนด์ เอ็นไวรอนเมนทอล เซอร์วิส จำกัด (“NPC S&E”)
ซึ่งให้บริการรวมถึงการให้บริการธุรกิจและโครงสร้างสำหรับท่อขนส่ง ผ่านบริษัทร่วม คือ บริษัท
อิสเทิร์น ฟลูอิด ทรานสปอร์ต จำกัด (“EFT”) นอกจากนี้บริษัทฯ ยังมีบริษัทร่วม คือ บริษัท พีทีที
ไอซีที จำกัด (“PTTICT”) ที่ให้การบริการด้านเทคโนโลยีสารสนเทศและการสื่อสาร และบริษัท
บิซิเนส เซอร์วิสเซส อัลไลแอนซ์ จำกัด (BSA)
ซึ่งเป็นบริษัทที่ให้บริการด้านการจัดหาแรงงานและจ้างเหมาบริการแก่ ปตท. และบริษัทในกลุ่ม
ปตท. อนึ่งบริษัทฯ ยังมีผลิตภัณฑ์อื่นที่อยู่นอกเหนือจากกลุ่มธุรกิจผลิตภัณฑ์ทั้ง 7 กลุ่ม คือ
ผงพลาสติกพีวีซี ดำเนินการผลิตโดยบริษัทร่วม คือ บริษัท วีนิไทย จำกัด (มหาชน) (“VNT”) ซึ่ง
ณ สิ้นปี 2554 มีกำลังการผลิต PVC 280,000 ตันต่อปี

- ธุรกิจการตลาดและซื้อขายผลิตภัณฑ์สุขภาพและโภชนาการ ดำเนินการโดย บริษัท ไบโอครีเอชั่น
จำกัด หรือ BIO Creation (เดิม คือ บริษัท ไทยโคลีนคลอไรด์ จำกัด) บริษัทย่อยของบริษัทฯ
ซึ่งจะดำเนินธุรกิจการให้บริการทางการค้า (Trading) ที่เกี่ยวกับผลิตภัณฑ์อนุพันธ์ของเมทิลเอมีน
(Methylamines Derivatives) และผลิตภัณฑ์ที่เกี่ยวข้องในกลุ่มสุขภาพและโภชนาการ
(Health & Nutrition) เช่น อุตสาหกรรมอาหารและอาหารเสริม (Food/Supplement)
สารประกอบเพื่อสุขภาพและความงาม (Personal Care) และผลิตภัณฑ์พลอยได้อื่นๆ

- การวิจัยพัฒนาด้านพลาสติกชีวภาพและเคมีชีวภาพ เพื่อเพิ่มศักยภาพการวิจัยและพัฒนา
เพื่อเตรียมความพร้อมด้านผลิตภัณฑ์พลาสติกชีวภาพและเคมีชีวภาพ บริษัทฯ ได้มีการลงทุนผ่านบริษัท
ปตท. เคมิคอล อินเตอร์เนชั่นแนล จำกัด (CH Inter) โดยการเข้าซื้อหุ้นในสัดส่วนร้อยละ 46.4
ในบริษัท Myriant Corporation (Myriant)
และอยู่ระหว่างการดำเนินการเข้าซื้อหุ้นของบริษัท NatureWorks LLC ของประเทศสหรัฐอเมริกา
ในสัดส่วน 50% อีกทั้งยังอยู่ระหว่างเตรียมการจัดตั้งบริษัทร่วมทุนในภูมิภาคเอเชียตะวันออกเฉียงใต้
เพื่อการร่วมมือด้านการวิจัยและพัฒนาเทคโนโลยีชีวภาพอุตสาหกรรม (Industrial
Biotechnology) สำหรับการผลิตพลาสติกและเคมีภัณฑ์ชีวภาพในภูมิภาค

1.  โครงสร้างการถือหุ้นของบริษัทฯในบริษัทย่อยและบริษัทร่วม ณ 31 ธันวาคม 2554

[]

[]

หมายเหตุ :

1)  วันที่ 2 ตุลาคม 2549 บริษัทฯได้เข้าซื้อหุ้นบริษัท BPE และ PTTPE จาก ปตท.
    ตามมติที่ประชุมวิสามัญผู้ถือหุ้น ณ วันที่ 28 กันยายน 2549
    ซึ่งจะมีผลทำให้สัดส่วนการถือหุ้นของบริษัทใน BPE และ PTTPE เปลี่ยนเป็นร้อยละ 100

2)  วันที่ 15 พฤศจิกายน 2550 บริษัท Toyo Thai Corporation จำกัด
    ขายหุ้นที่ถืออยู่ทั้งหมดในบริษัท เอ็นพีทีซี เมนเทนแนนซ์ แอนด์ เอนจิเนียริง เซอร์วิสเซส
    (NPTC) ร้อยละ 40 ให้ ปตท. โดยสัดส่วนหุ้นของบริษัทฯ ยังคงเท่ากับร้อยละ 60
    ไม่เปลี่ยนแปลง ต่อมาในวันที่ 7 มีนาคม 2551 NPTC ได้เปลี่ยนชื่อเป็น บริษัท อัลลายแอนซ์
    แพลนท์ เซอร์วิส จำกัด (APS) และในวันที่ 18 มิถุนายน 2552 APS ได้เปลี่ยนชื่อเป็นบริษัท
    พีทีที เมนเทนแนนซ์ แอนด์ เอนจิเนียริง จำกัด (PTTME)

3)  วันที่ 16 กรกฎาคม 2551 ได้มีการจดทะเบียนก่อตั้งบริษัท CH Inter และ CH Inter
    ได้ลงนามในสัญญาซื้อขายหุ้นสามัญของ COM จำนวน 50% เมื่อวันที่ 23 กรกฎาคม 2551
    และได้มีการเปลี่ยนชื่อ COM มาเป็น บริษัท เอเมอรี่ โอลีโอเคมิคอลส์ (Emery
    Oleochemicals) ในวันที่ 18 พฤษภาคม 2552

4)  วันที่ 17 ตุลาคม 2551 บริษัท ไทยโอลีโอเคมี จำกัด (TOL) ซึ่งถือหุ้นโดยบริษัทฯ ร้อยละ
    100 ได้เข้าซื้อหุ้นของบริษัท ไทยแฟตตี้แอลกอฮอล์ จำกัด (TFA) จากบริษัท ค็อกนิส ไทย
    จำกัด Cognis B.V.(Cognis) ซึ่งจะมีผลทำให้สัดส่วนการถือหุ้นของบริษัท TOL ใน TFA
    เพิ่มขึ้นจากเดิมร้อยละ 50 เป็นร้อยละ 100

5)  วันที่ 22 เมษายน 2553 บริษัทไทยโคลีนคลอไรด์ (TCC) ได้เปลี่ยนชื่อเป็นบริษัท ไบโอ
    ครีเอชั่น จำกัด ซึ่งบริษัทฯ ถือหุ้นอยู่ร้อยละ 100

6)  วันที่ 24 กันยายน 2553 บริษัท ไทยโอลีโอเคมี จำกัด (TOL) ซึ่งบริษัทฯ ถือหุ้นร้อยละ 100
    ได้ดำเนินการโอนขายหน่วยผลิต MPR ให้กับบริษัท Emery Oleochemicals
    ที่บริษัทถือหุ้นร้อยละ 50

7)  วันที่ 10 พฤศจิกายน 2553 ได้มีการจดทะเบียนก่อตั้งบริษัท ไบโอ สเปคตรัม จำกัด (Bio
    Spectrum) ซึ่งถือหุ้นโดย บริษัทฯ ร้อยละ 75

8)  วันที่ 13 มกราคม 2554 บริษัทฯ ได้ลงนามในสัญญาซื้อหุ้นสามัญของบริษัท Myriant
    Corporation ประเทศสหรัฐอเมริกาคิดเป็นสัดส่วนการถือหุ้นโดย CH Inter ร้อยละ 46.4

9)  วันที่ 6 กันยายน 2554 ได้มีการจดทะเบียนก่อตั้ง PTTGC International (USA) Inc.
    ซึ่งถือหุ้นโดย CH Inter ร้อยละ 100

10) วันที่ 12 ตุลาคม 2554 บริษัทฯ ได้ลงนามในสัญญาซื้อหุ้นสามัญของบริษัท NatureWorks
    LLC. ประเทศสหรัฐอเมริกาคิดเป็นสัดส่วนการถือหุ้นโดย PTTGC International (USA)
    Inc. ร้อยละ 50

11) วันที่ 19 ตุลาคม 2554 บริษัทฯ ได้ปรับสัดส่วนการลงทุนใน PPCL จากร้อยละ 30 เป็น
    ร้อยละ 60 หลังจากการควบรวมระหว่างบริษัท ปตท. เคมิคอล จำกัด (มหาชน) กับ บริษัท
    ปตท. อะโรเมติกส์และการกลั่น จำกัด (มหาชน)

12) วันที่ 19 ตุลาคม 2554 บริษัทฯ ได้ปรับสัดส่วนการลงทุนใน PTTUT จากร้อยละ 30 เป็น
    ร้อยละ 60 หลังจากการควบรวมระหว่างบริษัท ปตท. เคมิคอล จำกัด (มหาชน) กับ บริษัท
    ปตท. อะโรเมติกส์และการกลั่น จำกัด (มหาชน)

13) วันที่ 19 ตุลาคม 2554 บริษัทฯ ได้ปรับสัดส่วนการลงทุนใน PTTICT จากร้อยละ 40 เป็น
    ร้อยละ 60 หลังจากการควบรวมระหว่างบริษัท ปตท. เคมิคอล จำกัด (มหาชน) กับ บริษัท
    ปตท. อะโรเมติกส์และการกลั่น จำกัด (มหาชน)

14) วันที่ 15 ธันวาคม 2554 ได้มีการจดทะเบียนก่อตั้ง PTTGC International
    (Netherlands) B.V. ซึ่งถือหุ้นโดย CH Inter ร้อยละ 100

15) วันที่ 22 ธันวาคม 2554 บริษัทฯ ได้ลงนามในสัญญาซื้อหุ้นสามัญของ Perstorp Holding
    France SAS คิดเป็นสัดส่วนการถือหุ้นโดย PTTGC International (Netherlands)
    B.V. ร้อยละ 51

16) BSA - บริษัทฯ ถือหุ้นโดยตรงโดยเป็นหุ้นบุริมสิทธิ ร้อยละ 25 และถือหุ้นโดยอ้อมผ่าน PTTUT
    และ PTTICTโดยเป็นหุ้นบุริมสิทธิร้อยละ 10 และ ร้อยละ 15 ตามลำดับ

17) EFT - บริษัทฯ ถือหุ้นโดยตรง ร้อยละ 15 และถือหุ้นโดยอ้อมผ่าน TTT ร้อยละ 7.65

18) API ถือหุ้นใน MHPC 60% หรือเท่ากับบริษัทฯ ถือหุ้นใน MHPC 9.2%

    5.  โครงสร้างรายได้ของบริษัทและบริษัทย่อยแบ่งตามกลุ่ม

[]

3.6 เป้าหมายธุรกิจ

ตามที่ ปตท. มีนโยบายสนับสนุนให้บริษัทฯ เป็นแกนนำในการดำเนินธุรกิจเคมีภัณฑ์ของกลุ่ม ปตท.
(Chemical Flagship) ด้วยการดำเนินธุรกิจปิโตรเคมีและการกลั่นครบวงจร
และมุ่งไปสู่ธุรกิจขั้นต่อเนื่องที่มีมูลค่าสูงเพื่อสร้างความมั่นคงให้กับการจำหน่ายผลิตภัณฑ์
และสร้างเสถียรภาพของรายได้และผลกำไรในระยะยาว
โดยมีการดำเนินงานตามหลักการบรรษัทภิบาลที่ดีซึ่งสอดคล้องกับนโยบายของ ปตท.

การได้รับการสนับสนุนจากปตท. ทั้งในส่วนของวัตถุดิบและกิจกรรมสนับสนุนต่างๆ ช่วยให้บริษัทฯ
สามารถดำเนินธุรกิจได้อย่างราบรื่น เสริมสร้างความสามารถในการแข่งขัน
และรักษาอัตราการเจริญเติบโตอย่างมั่นคงในระยะยาว ทั้งนี้บริษัทฯ
มีเป้าหมายที่จะสร้างผลการดำเนินงานให้อยู่ในกลุ่มผู้นำ (Top quartile)
เมื่อเทียบกับผู้ดำเนินกิจการประเภทที่ใกล้เคียงกันในภูมิภาคเอเชียแปซิฟิก โดยบริษัทฯ
มีแผนกลยุทธ์หลัก คือ การใช้สินทรัพย์ที่มีอยู่ให้เกิดประสิทธิภาพสูงสุด
ซึ่งรวมถึงการขยายกำลังการผลิตของโรงงานปัจจุบัน นอกจากนี้บริษัทฯ
ยังมุ่งเน้นการสร้างมูลค่าเพิ่มให้กับผลิตภัณฑ์อะโรเมติกส์และโอเลฟินส์โดยการพัฒนาธุรกิจต่อยอดสู่ผลิตภัณฑ์ใหม่ซึ่งมีคุณสมบัติเฉพาะที่ตอบสนองความต้องการของลูกค้า
และ/หรือ การขยายกำลังผลิตในกลุ่มผลิตภัณฑ์เดิมเพื่อตอบสนองลูกค้าใหม่
ที่อาจอยู่ในประเทศหรือต่างประเทศ
ทั้งนี้รวมถึงการขับเคลื่อนธุรกิจสู่ผลิตภัณฑ์ที่เป็นมิตรต่อสิ่งแวดล้อมแสดงถึงความรับผิดชอบต่อสังคม
โดยการผลิตเคมีภัณฑ์จากวัตถุดิบทางเลือก (Bio-based Feedstock)
และการร่วมลงทุนพัฒนาเทคโนโลยีกับกลุ่มเป้าหมาย เพื่อนำไปต่อยอดทางธุรกิจต่อไปในอนาคต